Cuneiform Tablet BIN 4 45 (NBC 1664)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi-ma um-ma sú-e-a-ma šu-ma a-mu-tum ša iš-tí DUMU i-na-a tal-qé-ú ta-ba-ší a-ma-kam i li-bi-kà a-ta-lá-ak-ma a-mu-tám a-ni-ša-am šé-bi-lam-ma kà-ru-um lá i-de₈-e a-na-kam GAL sí-ki-tim ù-ša-i-um ù GAL sí-ki-tim ḫu-du-ru-tí-im ig-da-na-ri-ú-ni um-ma šu-nu-ma šu-ma a-ší-um a-a-kam-ma i-ba-ší šu-pu-ur-ma i-<gap> <gap> ù šu-na-war il₅-ta-na-qé-ú šu-qú-lam-ma ù 2 ku-nu-tí-ni a-na a-ší-im mì-ma pu-i ù-lá a-dí-in šu-ma a-mu-tám šé-bu-lam i li-bi-kà i-ba-ší a-na-kam kà-ru-um lá i-de₈-e ta-ni-iš-tù-um il₅-té-mì-in i re-eš₁₅ a-ší-im KÙ.BABBAR ù KÙ.GI i-na-ší-ú a ma-lá ta-ší-im-tí-kà KÙ.BABBAR 5 ma-na e-li-a-kum a-na a-mu-tim ša il₅-we-da-ku ša a-na a-lá-ḫi-nim i-dí-nu-ni a ma-lá i-mi-ig-ru-ni lá i-de₈ áš-ta-na-me i-pá-tí wa-aḫ-šu-ša-na ŠE i-da-šu-nu-tí a-ni um-ma sú-sà-a-ma i-ta-ba-at iš-tí sú-sà-a a-za-az-ma ma-lá KÙ.BABBAR-áp-kà a-ša-lu-ḫu e-pá-áš 1 me-at 30 TÚG ša iš-tù wa-aḫ-šu-ša-na sú-sà-a ú-šé-li-a-ni a-lá-ḫi-num lá im-tù-a-šu-nu um-ma šu-ut-ma e-mu-a-tum₈ lá e-té-pá-ša TÚG.ḪI-tí ša mì-li-ik i-lu a-bi-ni li-ṭù-la ki-ma i-a-tí-ma ma-lá <gap> na ma <gap>